23. ΠΡΟΕΔΡΙΚΟ ΔΙΑΤΑΓΜΑ υπ' αριθ. 459 της 13-15 Νοεμ. 1993 (ΦΕΚ Α' 193) Ανασύσταση του Υπουργείου Τουρισμού και καθορισμός των αρμοδιοτήτων του. Έχοντας υπόψη τις διατάξεις : α)Του άρθρ. 24 παρ. 4 του Νόμ. 1558/85 ''Κυβέρνηση και Κυβερνητικά Όργανα'' (ΦΕΚ Α' 137). β)Του Νόμ. 2160/1993 ''Ρυθμίσεις για τον Τουρισμό και άλλες διατάξεις'' (ΦΕΚ Α' 118). γ)Του άρθρ. 2 του Νόμ. 1835/1989 ''Σύσταση Υπουργείου Τουρισμού και ρύθμιση θεμάτων δημόσιας διοίκησης'' (ΦΕΚ Α' 76). δ)Του άρθρ. 29Α του Νόμ. 1558/1985, όπως προστέθηκε με το άρθρ. 27 του Νόμ. 2081/1992. ε)Το γεγονός ότι από τις διατάξεις του διατάγματος αυτού προκαλείται δαπάνη για το μέχρι του τέλους του έτους 1993 διάστημα, ποσού δρχ. 100.000.000 περίπου, η οποία θα καλυφθεί με δέσμευση από το αποθεματικό. στ)Τη γνωμοδότηση του Συμβουλίου της Επικρατείας 701/1993 με πρόταση του Πρωθυπουργού, αποφασίζουμε: Άρθρο 1 Το Υπουργείο Τουρισμού που είχε καταργηθεί με το άρθρ. 1 παρ. 1 του Π.Δ. 417/1991 (ΦΕΚ Α' 153) ανασυνιστάται με το σύνολο των Υπηρεσιών και των θέσεών του. Άρθρο 2 Το Υπουργείο Τουρισμού έχει τις ακόλουθες αρμοδιότητες: 1.Τις αρμοδιότητες που είχε πριν την κατάργησή του και μεταφέρθηκαν, με το άρθρ. 1 παρ. 2 του Π.Δ. 417/1991, στο Υπουργείο Εθνικής Οικονομίας, όπως ειδικότερα καθορίζονται στο άρθρο αυτό. 2.Την εποπτεία της Επιτροπής Καζίνων του άρθρ. 12 του Νόμ. 2129/1993 (ΦΕΚ 57 Α') και των διατάξεων του κεφαλαίου Β' του Νόμ. 2160/1993 (ΦΕΚ 118 Α'). 3.Το Υπουργείο Τουρισμού επίσης: Μεριμνά σε συνεργασία με τα αρμόδια Υπουργεία και τους κρατικούς και άλλους φορείς για την τήρηση της καθαριότητας, ευταξίας και εν γένει ευπρεπούς εμφάνισης, όλων των σημείων της χώρας που έχουν άμεση ή έμμεση σχέση με τον τουρισμό. Η μέριμνα αυτή εκδηλώνεται ιδιαίτερα με την έκδοση οδηγιών ή αποφάσεων υποβοήθησης των κρατικών και άλλων φορέων στο έργο της ευπρεπούς εμφάνισης της χώρας, την παροχή κινήτρων (ηθικών ή υλικών) στους εργαζόμενους για το έργο αυτό και την άμεση επέμβασή τους στις περιπτώσεις αδιαφορίας των φορέων αυτών να ανταποκριθούν στο έργο τους. Εισηγείται και προτείνει στα αρμόδια κυβερνητικά όργανα, τη λήψη μέτρων που κρίνει αναγκαία για την αποτελεσματική εφαρμογή των πιο πάνω στόχων. Εποπτεία στον ΕΟΤ Άρθρο 3 1.Η εποπτεία πάνω στον ΕΟΤ που ασκείται σύμφωνα με το Νόμ. 2160/1993 (άρθρ. 1 παρ. 1) από τον Υπουργό Εθνικής Οικονομίας, ασκείται εφεξής από τον Υπουργό Τουρισμού. 2.Για την άσκηση της εποπτείας, έγκρισης των πράξεων του ΕΟΤ, ο Υπουργός Τουρισμού επικουρείται από τις υπηρεσίες του ΕΟΤ. Θέματα Προσωπικού Άρθρο 4 Μεταφέρονται στο Υπουργείο Τουρισμού όλες οι θέσεις μονίμων υπαλλήλων ή υπαλλήλων με σχέση εργασίας ιδιωτικού δικαίου που είχαν μεταφερθεί σ' αυτό με βάση το άρθρ. 2 του Π.Δ. 417/1991 και οι υπάλληλοι που τις κατέχουν θεωρούνται εφεξής υπάλληλοι του Υπουργείου Τουρισμού με το βαθμό τον οποίο κατέχουν. Άρθρο 5 1.Από τη δημοσίευση του παρόντος το Αρχείο του Υπουργείου Τουρισμού και του προσωπικού του που είχε μεταφερθεί στο Υπουργείο Εθνικής Οικονομίας μεταφέρεται στο Υπουργείο Τουρισμού. 2.Στο κεφάλαιο Α του Νομ. 2160/1993 με εξαίρεση την παρ. 21 του άρθρ. 6 όπου αναφέρεται Υπουργός Εθνικής Οικονομίας νοείται πλέον ο Υπουργός Τουρισμού και όπου αναφέρεται Υπουργείο Εθνικής Οικονομίας το Υπουργείο Τουρισμού, με εξαίρεση την παρ. 8 του άρθρ. 5. Στο κεφάλαιο Β του Νομ. 2160/1993 όπου αναφέρεται Υπουργός Οικονομικών νοείται ο Υπουργός Τουρισμού. Στο κεφάλαιο Γ του 2160/1993 όπου αναφέρεται Υπουργός Εθνικής Οικονομίας νοείται πλέον ο Υπουργός Τουρισμού και όπου αναφέρεται Υπουργείο Εθνικής Οικονομίας νοείται πλέον το Υπουργείο Τουρισμού. Άρθρο 6 Οι δαπάνες του υπό επανασύσταση Υπουργείου Τουρισμού μέχρι τέλους του 1993 θα βαρύνουν τον προϋπολογισμό εξόδων του ΥΠ.ΕΘ.Ο. Έναρξη ισχύος Άρθρο 7 Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 16,06(α) Σελ. 16,07 Τεύχος 1284-Σελ. 5 Υπουργεία Τύπου και Τουρισμού 18.Α.α.23 21